《题郭主簿模摩诘本辋川图卷 其十九 漆园》
元代·杨敬德

黾勉徇世名，鞅掌婴俗务。漆以津自枯，不如樗栎树。

作者简介：敬德，字仲礼，台州临海人。历官应奉翰林文字。泰定三年夏，以选授浙江儒学提举。王中丞士熙作序送之云：杨君居史馆久，文精思缛，言议济济，志于事功，卓然勇往之资也。尝修《赤城元统志》。